Umbrere

Umbrerne (latin umbri) var et urfolk som bebodde deler av dagens italienske region Umbria. Umbrerne omtales av den romerske historikeren Plinius i hans naturhistorie.

Det umbriske språket tilhører den oskisk-umbriske gruppa av indoeuropeiske språk, og er i slekt med latin.

De fleste umbriske byer ble grunnlagt mellom det 9. og 4. århundre f.Kr., som regel på fjelltopper og bakketopper på grunn av forsvaret. Dagens provins Perugia var et sentralt område for umbrisk bosetning; dette området ble okkupert av etruskerne allerede i det 5. århundre f.Kr.

I begynnelsen av det 3. århundre f.Kr. oppretta romerne sine første bosetninger på umbrisk område, og omkring 260 f.Kr. var hele Umbria underlagt Roma. Det er anslått at 40 000 romere bosatte seg i Umbria i løpet av koloniseringa. Ca. 220 f.Kr. ble Via Flaminia anlagt for å binde de ulike delene av Umbria sammen.

Kategori:Umbria
Kategori:Antikke folkeslag